Eufonija
Eufonija (gr. euphōnia < eu – gerai + phōne – garsas) – muzikinių garsų, sąskambių darna. Priešingas eufonijai atitikmuo – kakafonija. Eufoniška kalba – patogi ištarti, be garsinių kliuvinių, šiurkščių sąskambių. Eufoniškame tekste labai svarbūs suderinti: garsų trumpumas ir ilgumas, priegaidė, tono aukštumas ir žemumas. Eufonija laikoma gero stiliaus požymiu. Ji ypač reikšminga poezijos kalboje. Neeufoniška kalba pasižymėjo futuristų ir ekspresionistų kūriniai.